Palmini otoci

**Palmini otoci** (arapski:جزر النخيل, engleski: *Palm Islands*) je naziv za projekt izgradnje umjetnih otoka u obliku stilizirane palmine krošnje na periferiji grada Dubai u Perzijskom zaljevu, Emirat Dubai (Ujedinjeni Arapski Emirati).

Po tom ambicioznom i pomalo šašavom projektu, trebalo se izgraditi tri grupe; Palma Džumeira, Palma Džebel Ali i Palmu Deira, koji bi trebali postati rezidencija za više od 250 000 ljudi.

Dosad je kompletno izgrađen samo prvi najmanji otok (zapravo poluotok) Palma Džumaira, dovršenje drugog Palme Jebel Ali, zapelo je zbog svjetske ekonomske krize, a od trećeg najvećeg Palma Deira se odustalo, pa se on modificira u puno manji Deira.

## Opis
Taj ambiciozni građevinski poduhvat, ciljao je prije svega na bogatu zapadnu klijentelu, kao potencijalne kupce budućih vila i apartmana. On je trebao pored trenutačnog prihoda,  osigurati Dubaju turiste tokom cijele godine, a ne samo prolazne na par dana, što je dotada bio slučaj. Ispočetka je sve išlo kao u bajci, naročito prodaja, no građevinari su nailazili na neočekivane probleme, poput slučaja kad su se tek izrađeni dijelovi počeli rušiti u more, zajedno s nanešenim pijeskom. Zbog tog su dizajnirani specijalni betonski blokovi koji su riješili problem erozije. Opremanje i hortikulturno uređenje išlo je bez problema, ali su se pojavili problemi s cirkulacijom morske vode u toj zatvorenoj laguni. Kanali između palminih grana ispali su preplitki, pa su u njima procvjetale alge. Ipak najveći problem ispala je financijska kriza i pad prodaje (i cijena) nekretnina.

Projekt izgradnje tih umjetnih arhipelaga vrijedan oko 30 milijardi dolara, vodi državna kompanija Nakheel, zadužena za investicije. Izgradnja je započela 2001. duž hiljade kilometara obale.

Građevinski dio tog ambicioznog pothvata povjeren je holandskoj kompaniji Van Oord i belgijskoj Jan De Nul, one su trebale iskopati i nasipati miliona tona pijeska, stijena i betonskih blokova, kao zaštitu od valova. Kako je obala na tom dijelu plitka, trebalo je taj dio obale jaružanjem produbiti, za što su te kompanije bile specijalisti.

### Palma Džumeira

Palma Džumeira (engleski: *Palm Jumeirah*) je bila prvi projekt u nizu, čija je gradnja, nakon nekoliko godina potrošenih na izradu studije izvedivosti,počela 2001. Džumeira je dovršena krajem 2006., tad je počelo juseljavanje u 4 000 luksuznih vila i apartmana, a otok je postao nova turistička atrakcija.
Kad  je dovršena, bila je najveći umjetni otok (zapravo poluotok) na svijetu, koji se sastoji se od 2 km dugog stabla, iz kojeg se grana 16 poluotoka, okruženih otokom u obliku polumjeseca.

### Palma Džebel Ali
Palma Džebel Ali (engleski: *Palm Jebel Ali*) je drugi projekt kompanije Nakheel, koji se gradi u satelitskom lučkom gradu Džabal-Ali udaljenom 35&nbsp;km od centra Dubaia.

Taj poluotok trebao bi biti 50% veći od dovršene Palme Džumeira, a uz vile za odmor na njemu će biti i 6 marina, te tematski zabavni akvapark Sea Village. Izgradnja je započela u oktobru 2002. ali je zapela zbog svjetske ekonomske krize, iako je grubo građevinski već izgrađeno stablo sa 17 grana i kružni otok oko lagune.

### Palma Deira

Palma Deira, trebala je biti najveća, ukupne površine od 46,35 km², gradnja je započeta u oktobru 2004. ali se od nje odustalo zbog krize, pa se projekt modificirao i bitno smanjio. Danas se planira izgraditi samo 4 otoka sa 15,3&nbsp;km² i 40&nbsp;km nove obale.

## [[Arhipelag]] Svijet
Pored spomenutih Palmi, najambiciozniji projekt koji vodi Nakheel, je izgradnja arhipelaga Svijet, od čak 300 umjetnih otoka, poredanih tako da iz zraka izgledaju kao zemljini kontinenti. Taj arhipelag smješten u moru 21&nbsp;km ispred Dubaia, trebao bi gradu donijeti još 232 km novih plaža.

### [[Otok|Otoci]] Džumeira
U istom kvartu Džumeira, kompanija Nakheel gradi naselje od 50 otoka, povezanih mostovima, sa 736 vila opremljenih vlastitim bazenima. Naselje će imati supermarket, klub s teratanom i restoranom i ostalim pratećim sadržajima.

## Izvori

## Vanjske veze

* The Palm Islands